Rezultate Proiect Kidibot Moldova 2021

În perioada septembrie – noiembrie 2021, peste 2000 de copiii din Republica Moldova participat la 40 de cursuri online asincrone pe tematici extrem de interesante pentru ei.

Cybersecurity, supraviețuire, programare C++, C#, Adobe Photoshop, alimentație sănătoasă, astronomie, basme românești, proiectare 3D în Tinkercad și multe altele.

Imagine de la conferinta de lansare Cursuri Kidibot Moldova, unde au fost prezenti invitati cei mai mari jurnalisti de stiinta din Romania

Copiii și-au creat un cont pe www.kidibot.md specificând școala/localitatea, au răspuns la chestionare, dovedind că au citit lecturi în limba română, precum ”Domnul Trandafir” sau ”Harap-Alb”, că au lucrat la matematică în limba română, la științe, la educație financiară și multe altele materii curiculare și extra-curriculare. Ei sunt astfel captivați într-o lume de poveste, unde învață prin joacă, în echipă, printr-un set de 20 de motivații diferite, precum presiune social pozitivă, disonanță cognitivă, patriotism local, inspirație de la personalități, etc..

Proiectul s-a desfășurat în parteneriat cu Secretariatul General al Guvernului – Departamentul pentru Relatia cu Republica Moldova.

Parteneri în proiect au fost revista Știință&Tehnică, Astroclubul București, Editura Arthur, Editura Niculescu.

În continuare, Kidibot MD va rămâne funcțional pe termen nelimitat!

”Ne dorim să putem ajuta peste 50,000 copiii din Moldova in urmatorii ani să aibă o șansă în plus în viață prin educație.Prin joacă, viitorii adulți vor fi mult mai încântați să afle lucruri noi, să devină mai buni, mai inteligenți și astfel, nivelul întregii societăți să crească ” a declarat Constantin Ferșeta, Fondatorul Kidibot.

Intrarea în proiect a fost gratuită.

Despre Platforma Educațională Kidibot ( www.kidibot.ro ):

Îi ajută pe copii de la 6 la 18 ani să citească și să învețe mai mult prin joacă

În România Platforma Kidibot este implementată de către Asociația StartEvo

Până în acest moment a ajutat copiii din 68+% din școlile din România

Kidibot în ultimii 4 ani de zile a câștigat 25 distincții diferite, inclusiv două de la Comisia Europeană

Pe lângă România, Kidibot se regăsește și în SUA, Moldova, Canada, UK și Italia.